**საჯარო სკოლის ბიბლიოთეკებში არსებული მდგომარეობის თაობაზე**

  1. როგორია სასკოლო ბიბლიოთეკების ინფრასტრუქტურა და მატერიალურტექნიკური ბაზა, აკმაყოფილებს              თუ არა ის სწავლა-სწავლების პროცესისათვის აუცილებელ მოთხოვნებს?

1. სკოლის ბიბლიოთეკის მატერიალურ-ტექნიკური ბაზა და ინფრასტრუქტურა აკმაყოფილებს სწავლა-სწავლების პროცესისათვის აუცილებელ მოთხოვნებს.

2. როგორია წიგნადი ფონდი, რამდენად პასუხობს თანამედროვე მოთხოვნებს?

2. წიგნადი ფონდი დაახლოებით შეადგენს 5000 ერთეულს,რაც საკმარისია და პასუხობს თანამედროვე მოთხოვნებს.

 3. რამდენად არის ელექტრონულ წიგნებთან წვდომის შესაძლებლობა?

3. არ არის  ელექტრონულ წიგნებთან წვდომის შესაძლებლობა.

  4. გთხოვთ მოგვაწოდოთ ინფორმაცია დასაქმებული ბიბლიოთეკარების კვალიფიკაციის შესახებ;

4. ბიბლიოთეკარი მელანო შავლიძე-უმაღლესი განათლებით,გეოგრაფიის უფროსი მასწავლებელი.

5. გთხოვთ დაურთოთ ბოლო 3 წლის სტატისტიკა: ა) სასკოლო ბიბლიოთეკით მოსწავლეთა სარგებლობის              თაობაზე; ბ) რომელი კლასების მოსწავლეები სარგებლობენ ძირითადად ბიბლიოთეკით; გ) მოთხოვნადია           მხატვრული თუ თემატური ლიტერატურა? დ)ინფორმაცია წიგნადი ფონდის განახლება, შევსების თაობაზე;

5.სასკოლო ბიბლიოთეკით სარგებლობის საშუალება აქვს ყველა მოსწავლეს,აბიტურიენტს და სოფლის მკითხველ საზოგადოებას.ბოლო წლებში წიგნადი ფონდი შეივსო 500-მდე ერთეულით. თემატური ლიტერატურით სარგებლობენ მასწავლებლები,სტუდენტები,ხოლო მხატვრულით-უმეტესად მოსწავლეები.ყოველწლიურად საჭირო წიგნების რაოდენობა ივსება მოთხოვნების შესაბამისად.

6. რა სახით მონაწილეობენ სასკოლო ბიბლიოთეკები სწავლა-სწავლების პროცესში?

6.სწავლა-სწავლების პროცესში ბიბლიოთეკა მნიშვნელოვან როლს ასრულებს დამატებითი  ლიტერატურის შესარჩევად, მასწავლებლებზე მეთოდოლოგიის მისაწოდებლად, აბიტურიენტთა და სტუდენტთა პროგრამის  დასახმარებლად.

 7. რა ტიპის მხარდაჭერას უწევს სახელმწიფო (ადგილობრივი/ცენტრალური ხელისუფლება) სასკოლო                    ბიბლიოთეკებს?

7. სამი წლის წინ  აჭარის განათლების,კულტურისა და სპორტის სამინისტრომ საჩუქრად გადმოგვცა 400- მდე ერთეული მხატვრული ლიტერატურა.

 8. თქვენი აზრით, რა ტიპის მხარდაჭერაა საჭირო სახელმწიფოს მხრიდან სასკოლო ბიბლიოთეკებში                       არსებული ხარვეზების აღმოსაფხვრელად?

8.აუცილებელია სკოლის ბიბლიოთეკაში იყოს კომპიუტერები, სადაც ჩატვირთული იქნება მოსწავლისათვის სასურველი ტექსტი,მოთხრობა,ზღაპარი. შესაძლებელი იყოს ფილმების ნახვა, ინფორმაციის მოძიება.

9. რა სახის ახალი სტანდარტების დანერგვას მიიჩნევთ საჭიროდ სასკოლო ბიბლიოთეკებთან მიმართებაში?

9. ბიბლიოთეკას აქვს შემუშავებული სამუშაო გეგმა. მოსწავლეთა და ბიბლიოთეკარის ინიციატივით ჩატარდა ბევრი ღონისძიება,სახალისო და შემეცნებითი ტურები.არასაკმარისი ფართის გამო არ ხერხდება სამკითხველოს მოწყობა და მაგ. დებატების, დიალოგის ჩატარება.

 10. როგორ გესახებათ სასკოლო ბიბლიოთეკების შემდგომი განვითარების პერსპექტივა?

10. კომპიუტერული რესურსებით,აუდიო-ვიდეო მასალებით  შევსება,ფოტო და ვიდეოკამერებით უზრუნველყოფა,ბიბლიოთეკარების ტრენინგის ჩატარება.